**Lumea e deja pe drumul către moarte**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea e deja pe drumul către moarte

...

Iar ce trăim acum e numai începutul

Și alte grozăvii pe noi se vor abate,

Lumea e deja pe drumul către moarte,

A venit scadența și vom plăti tributul!

...

Când am putut alege, am ales greșit,

Ne-am pierdut credința în Pronia Divină,

Fără de Dumnezeu suntem fără lumină,

Suntem ca niciodată, aproape de sfârșit!

...

De unde-ar trebui, suntem prea departe

Nimic în ființa noastră nu mai avem sfânt,

Suntem fără rușine, suntem fără Cuvânt,

Lumea este deja pe drumul către moarte!

...

Deja a sunat goarna, nu mai este mult

Și nu vom mai vedea pe lume răsăritul,

Asta-i Apocalipsa, ăsta-i chiar sfârșitul,

Iar sfârșitul lumii, de-abia e la-nceput!